
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αναθεώρηση του ρυμοτομικού σχεδίου Κορίνθου στην Περιοχή 
Αγίου Γεωργίου και των όρων και περιορισμών δόμησης αυ¬ 
τού. 1 

ΑΠΟΦΑΣΕΙΣ 

Καθορισμός ορίων και όρων δόμησης των οικισμών με πληθυσμό 
μέχρι 2.000 κατοίκους, Καραίικα, Γομοστό, Καραμεσινέικα, 
Ράχη και Βαχέικα, Επαρχίας Πατρών του Ν. Αχαΐας. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Αναθεώρηση του ρυμοτομικού σχεδίου Κορίνθου στην Περιοχή Αγίου 
Γεωργίου και των όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. Δ/τος της 17 Ιουλίου 1923, όπως μεταγε¬ 
νέστερα τροποποιήθηκαν και ειδικότερα τα αρθρα 3, 9, 11, 29 και 
70. 

2. Τις διατάξεις του Ν. 947/1979 (ΦΕΚ 169/Α) και ειδικότερα 
το άρθρο 62 (παρ. 1). 

3. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

4. Τις διατάξεις του Ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

5. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 6, 7, 8, 9 (παρ. 1, 2, 7 και 8). 

6. Την υπ’ αριθ. 26409/1986 απόφαση του Υπουργού Περιβάλ¬ 
λοντος, χωροταξίας και Δημοσίων Έργων «περί χαρακτηρισμού ως 
πυκνοδοτημένου τμήματος της περιοχής Αγίου Γεωργίου του δήμου 
Κορίνθου». 

7. Τις υπ’ αριθ. 75/1985 και 132/1985 γνωμοδοτήσεις του 
Δημοτικού Συμβουλίου Κορίνθου. 

8. Την υπ’ αριθ. 438/1985 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Τις υπ’ αριθ. 940/1985 και 214/1986 γνωμοδοτήσεις του 
Συμβουλίου της Επικράτειας, με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται η αναθεώρηση του ρυμοτομικού σχεδίου Κορίνθου στην 


περιοχή Αγίου Γεωργίου της οποίας το σχέδιο εγκρίθηκε,με το από 
14.12.1979 Π.Δ. (ΦΕΚ 15/Δ/1980) και για την οποία έχουν εφαρ¬ 
μογή οι διατάξεις των άρθρων 8, 9 και 12 του Ν. 1337/1983 
σύμφωνα με την υπ’ αριθ. 74080/3082/1984 απόφαση του Υπουρ¬ 
γού Χωροταξίας, Οικισμού και Περιβάλλοντος (ΦΕΚ 641/Δ), με τον 
καθορισμό οικοδομήσιμων χώρων, πεζοδρόμων, κοινοχρήστων χώ¬ 
ρων, χώρων στάθμευσης αυτοκινήτων και χώρων κοινωφελών κτι¬ 
ρίων όπως φαίνεται στα τέσσερα (4) σχετικά πρωτότυπα διαγράμματα 
σε κλίμακα 1:1000 που έχουν θεωρηθεί από τον Προϊστάμενο της 
Δ/νσης Πολοεοδομικών Εφαρμογών με την υπ’ αριθ. 32007/1986 
πράξη του και που συνοπτικά τους αντίτυπα δημοσιεύονται με το 
παρόν διάταγμα. 

Άρθρο 2. 

1. Στους οικοδομήσιμους χώρους που χαρακτηρίζονται με στοιχεία 
ΟΤ επιτρέπεται η ανέγερση κατοικιών και καταστημάτων για την 
εξυπηρέτηση καθημερινών αναγκών της περιοχής, καταστημάτων 
αναψυχής και παρεμφερών εγκαταστάσεων που δεν οχλούν. 

2. Στους οικοδομήσιμους χώρους που χαρακτηρίζονται στα δια¬ 
γράμματα με στοιχεία ΟΤΚ επιτρέπονται οι χρήσεις της παραπάνω 
παραγράφου και επιπλέον η ανέγερση καταστημάτων λιανικού εμπο¬ 
ρίου και γραφείων. 

Επιβάλλεται η διαμόρφωση του ισογείου αυτών σε κατάστημα. 

Άρθρο 3. 

Στην πρόσοψη των οικοπέδων οικοδομημένων ή μη που βρίσκονται 
στους οικοδομήσιμους χώρους των οποίων αναθεωρείται το σχέδιο με 
το άρθρο 1 του παρόντος επιβάλλεται προκήπιο πλάτους 4 τεσσάρων 
και έξι (6) μέτρων όπως φαίνεται στα ίδια διαγράμματα. 

Άρθρο 4. 

Τα ελάχιστα όρια εμβαδού και διαστάσεων και οι λοιποί όροι και 
περιορισμοί δόμησης των οικοπέδων της ως άνω περιοχής ορίζονται 
κατά τομέα Α και Β. 

Στον τομέα Α υπάγονται τα οικοδομικά τετράγωνα με στοιχεία 
ΟΤ, στον τομέα Β τα οικοδομικά τετράγωνα με στοιχεία ΟΐΚ, όπως 
φαίνεται στα ίδια διαγράμματα. 

Τομέας Α 

1. Ελάχιστο πρόσωπο: δεκαπέντε (15) μέτρα 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση από τις διατάξεις της προηγούμενης παρα¬ 
γράφου θεωρούνται άρτια και οικοδομήσιμα τα οικόπεδα που κατά 
την ημέρα δημοσίευσης του παρόντος Δ/τος έχουν: 

-Ελάχιστο πρόσωπο: οκτώ (8) μέτρα 

Ελάχιστο εμβαδόν: εκατόν πενήντα (150) τ.μ. 

3. Επίσης θεωρούνται άρτια και οικοδομήσιμα τα οικόπεδα που 
δημιουργούνται μετά την οριστική πράξη εφαρμογής της πολεοδομι- 
κής μελέτης και προέρχονται από τις εισφορές σε γη σύμφωνα με το 

άρθρο 8 του Ν. 1337/1983 εφόσον έχουν τα ελάχιστα όρια εμβαδού 
και διαστάσεων που προβλέπονται στην παραπάνω παράγραφο 2. 

4. Επιπλέον των διατάξεων των παρ. 1, 2 και 3 τα οικόπεδα 
θεωρούνται άρτια και οικοδομήσιμα εφόσον εγγράφεται μέσα σ’ αυτά 
κάτοψη κτιρίου με ελάχιστη επιφάνεια 50 τ.μ. και ελάχιστες διαστά¬ 
σεις 5 μέτρα. 

5. Μέγιστο ποσοστό κάλυψης 40% της επιφάνειας του οικοπέδου. 

6. Συντελεστής δόμησης οκτώ δέκατα (0,8). 

7. Μέγιστο ύψος των κτιρίων επτάμισυ (7,50) μέτρα. 

Τομέας Β. 

1. Ελάχιστο πρόσωπο: δεκαπέντε (15) μέτρα 

Ελάχιστο εμβαδόν: τριακόσια (300) τ.μ. 

2. Κατα παρέκκλιση από τις διατάξεις της προηγούμενης παρα¬ 
γράφου θεωρούνται άρτια και οικοδομήσιμα τα οικόπεδα που κατά 
την ημέρα δημοσίευσης του παρόντος Δ/τος έχουν: 

-Ελάχιστο πρόσωπο: οκτώ (8) μέτρα 

Ελάχιστο εμβαδόν: εκατόν πενήντα (150) τ.μ. 

3. Επίσης θεωρούνται άρτια και οικοδομήσιμα τα οικόπεδα που 
δημιόυργούνται μετά την οριστική πράξη εφαρμογής της πολεοδομι- 
κής μελέτης και προέρχονται από τις εισφορές σε γη σύμφωνα με το 
άρθρο 8 του Ν. 1337/83 εφόσον έχουν τα ελάχιστα όρια εμβαδού 
και διαστάσεων που προβλέπονται στην παραπάνω παράγραφο 2. 

4. Επιπλέον των διατάξεων των παρ. 1. 2 και 3 τα οικόπεδα 
θεωρούνται άρτια και οικοδομήσιμα εφόσον εγγράφεται μέσα σ’ αυτά 
κάτοψη κτιρίου με ελάχιστη επιφάνεια 50 τ.μ. και ελάχιστες διαστά¬ 
σεις 5 μέτρα. 

5. Μέγιστο ποσοστό κάλυψης 60% της επιφάνειας του οικοπέδου. 

6. Συντελεστής δόμησης 1,2 

7. Μέγιστο ύψος των κτιρίων οκτώμιση (8,50) μέτρα. 

Άρθρο 5. 

Οι όροι και περιορισμοί δόμησης των κοινωφελών κτιρίων ορίζονται 
ως εξής: 


Α. Χώροι Σχολείων - Χώρος Πνευματικού Κέντρου 

1. Μέγιστο ποσοστό κάλυψης σαράντα τοις εκατό (40%) της επι¬ 
φάνειας του χώρου. 

2. Μέγιστο ύψος κτιρίων εννέα (9) μέτρα. 

3. Συντελεστής δόμησης έξι δέκατα (0,6). 

4. Ελάχιστη απόσταση των κτιρίων από τις ρυμοτομικές γραμμές 
•δύο (2) μέτρα. 

Β. Χώροι; Βρεφονηπιακού σταθμού. 

1. Μέγιστο ποσοστό κάλυψης σαράντα τοις εκατό (40%) της επι¬ 
φάνειας του χώρου. 

2. Μέγιστο ύψος κτιρίων επτάμισυ (7,50) μέτρα. 

Συντελεστής δόμησης 0,6 

4. Ελάχιστη απόσταση των κτιρίων από τις ρυμοτομικές γραμμές 
δύο (2) μέτρα. 

Γ. Χώρος αθλητικών εγκαταστάσεων. 

1. Μέγιστο ποσοστό κάλυψης σαράντα τοις εκατό (40%) της επι¬ 
φάνειας του χώρου. 

2, Ελάχιστη απόσταση των κτιρίων από τις ρυμοτομικές γραμμές 
δύο (2) μέτρα. 

Άρθρο 6. 

Η ισχύς του παραπάνω διατάγματος αρχίζει από τη δημοσίευση 
του στην Εφημερίδα της Κυβερνήσεως. - 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 19 Μαΐου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

( 2 ) 

Καθορισμός ορίων και όρων δόμησης των οικισμών με πληθυσμό 
μέχρι 2.000 κατοίκους. Καραίικα. Γομοστό, Καραμεσινέικα, 
Ράχη και Βαχέικα. Επαρχίας Πατρών του Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.1985) 
«περί τροπου καθορισμού ορίων οικισμού της χώρας, κατηγορίες αυ¬ 
τών και καθορισμού όρων και περιορισμών δόμησης». 

2. Τις προτάσεις των ιδιωτών μελετητών Μ ηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν τον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφεράμενους μελετητές κατά τις υπο¬ 
δείξεις των σχετικών προδιαγραφών του ΤΧΟΓΙ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΤΕ. 

5. Την υπ’ αρ. 5/22.4.86 γνωμοδότηση τους Συμβουλίου Χ.Ο.Π. 
του Νομού. 

6. Την υπ’ αριθμ. 10/27.3.86 απόφαση του Κοινοτικού Συμβου¬ 
λίου Καραίικων Πάτρας, αποφασίζουμε: 

1. Κατατάσουμε τους οικισμούς Καραίικα, Γομοστό, Καραμεσι- 
ναίικα, Ράχη και Βαχέικα Πατρών του Ν. Αχαΐας στις παρακατω κα¬ 
τηγορίες. 

α) Μη περιαστικοί, μη παραλιακοί, μη τουριστικοί (Α3) 

β) Αδιάφοροι (Β3) 

γ) Συνεκτικοί (Δ1) 

δ) Στάσιμοι (Γ2) Γομοστό - Ράχη 

ε) Φθίνοντες (Γ3) Καραμεσιναίικα - Καραίικα 

στ) Μικροί (Ε1) Ράχη, Καραμεσιναίικα, Καραίικα 

ζ) Μεσαίος (Ε2) Γομοστό 

2. Καθορίζουμε τα όρια των οικισμών Καραίικων, Γομοστού, Κα- 
ραμεσιναίικων. Ράχης και Βαχείκων Πατρών του Ν. Αχαΐας με στοι¬ 
χεία όπως αυτά φαίνονται στα συνοδευτικά της παρούσας σχεδια¬ 
γράμματα σε κλ. 1:5.000 που αποτελούν αναπόσπαστα μέρη της 
απόφασης αυτής και συντάχθηκαν βάσει στοιχείων χαρτών και επί 
τόπου ελέγχου. 


3. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι Δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ/3.5.1985 και για τους 
οικισμούς Καραίικα-Καραμεσιναίικα, αρτιότητα γηπέδου 600 μ2. για 
τον οικισμό Ράχη, αρτιότητα γηπέδου 800 μ2, για το Γομοστό 500 
μ2 και τα Βαχέικα 300 μ2. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
Δημοσίευσης του από 24.4.1985 Δ/τος. 

Β. Ειδικοί όροι δόμησης. 

Για τους οικισμούς αυτούς επιβάλλονται υποχρεωτικά ειδικοί όροι 
δόμησης που αναγράφονται στην καρτέλλα που συνοδεύει την παρούσα 
και που είναι οι εξής: 

α) Επικάλυψη με στέγη τετράρριχτη με κεραμίδια γαλλικά χρώμα¬ 
τος ώχρας (ή κόκκινη εν ελλείψει ώχρας). 

β) Όλες οι όψεις του κτιρίου πέτρινες. 

γ) Ανοιχτοί εξώστες σιδερένιοι σε θέση που φαίνονται στο συνημ¬ 
μένο δελτίο αναγνώρισης των οικισμών. 

δ) Στηθαία σιδερένια 

ε) Εξωτερικά ανοίγματα σε αναλογία όψεων ισόγειο 25%. όψεων 
ορόφου 30% με πρέκι ξύλινο στις μορφές που φαίνονται στο δελτίο 
αναγνώρισης 

στ) Εξωτερικά κουφώματα ξύλινα με καΐπια. 

3. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων Κοινοχρήστων χώρων 
και η δημιουργία νέων κοινοχρήστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.85 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181 Δ/3.5.85). 

Η απόφαση αυτή με το σχεδιάγραμμα οριοθέτησης του οικισμού 
που την συνοδεύει να δημοσιευθεί στην Εφημερίδα της Κυβερνή- 
σεως. 

Πάτρα, 22 Μαΐου 1986 

Ο Νομάρχης 
Δ. ΠΑΝΤΑΖΗΣ 

